**OPPILASHUOLTOSUUNNITELMA**

**Puistokadun päiväkotikoulu**

Toimintavuosi: 2022-2023

**Sisällys**

1. Oppilashuollon kokonaistarve ja käytettävissä olevat oppilashuoltopalvelut:
2. Oppilashuoltopalvelujen kokonaistarve
3. Psykologin, kuraattorin ja terveydenhoitajan palvelujen saatavuus
4. Oppilashuoltopalvelujen kohdentaminen
5. Yhteisöllinen oppilashuolto
   1. Oppilashuoltoryhmä
   2. Koulun käyttämiä kouluhyvinvointia tukevia toimintoja
   3. Oppilashuollon kehittämisen painopisteet tulevalle lukuvuodelle
   4. Turvallisuus
6. Yksilökohtaisen oppilashuollon järjestäminen
7. Aikojen varaaminen oppilaspalavereihin ja työnjako
8. Oppilashuollon tuki kurinpitorangaistuksen tai opetukseen osallistumisen epäämisen yhteydessä
9. Oppilashuoltokertomusten säilytyspaikka
10. Oppilashuollon palveluista tiedottaminen oppilaille ja huoltajille
11. Suunnitelman laadinta ja seuraaminen
12. Oppilaiden ja huoltajien osallisuus yhteistöllisessä oppilashuollossa
13. Seuranta ja arviointi
14. Oppilashuollon kokonaistarve ja käytettävissä olevat oppilashuoltopalvelut
15. Oppilashuoltopalvelujen kokonaistarve

Puistokadun päiväkotikoululla oppilashuollonpalvelujen tarvearviointi pohjautuu lasten ja nuorten terveyttä, hyvinvointia ja elinoloja koskevaan seurantatietoon. Työskentelyote on ensisijaisesti yhteisöllinen. Tämän lisäksi oppilashuollossa tehdään yhteistyötä eri tahojen kanssa verkostoituen. Yksilökohtaista oppilashuoltotyötä tehdään tarpeen mukaan.

Koulun puolella on 245 oppilasta oppilasta ja päiväkodilla on 24 esiopetusikäistä lasta.

Koulupsykologi ja –kuraattori toimivat useilla eri kouluilla sekä esiopetuksessa.

Kouluterveydenhoitaja on koululla 2-3 päivää viikossa, maanantaista-torstaihin tavoitettavissa puhelimitse.

1. Psykologin, kuraattorin ja terveydenhoitajan palvelujen saatavuus

**Koulupsykologi- ja kuraattori**

Koulupsykologin tai –kuraattorin tavoittaa puhelimitse koulupäivisin soittoaikaan ti ja to klo 10-11.

Työntekijän tekemän kiirellisyysarvioinnin mukaan oppilaan tapaamisajan saa viimeistään seitsemän koulupäivän kuluessa yhteydenotosta. Työntekijä voi myös neuvoa, ohjata oikeaan palveluun tai voidaan koota monialainen asiantuntijaryhmä oppilaan tueksi.

**Kouluterveydenhoitaja**

Kouluterveydenhoitaja on koululla pääsääntöisesti maanantaisin, tiistaisin ja joka toinen keskiviikko, muina päivinä terveydenhoitaja on tavoitettavissa puhelimitse. Avoin vastaanotto, jolloin oppilas voi tulla vastaanotolle ilman ajanvarausta on kello 10 -11. Oppilaan sairastuessa äkillisesti tai tapaturman sattuessa koulupäivän aikana otetaan aina yhteys oppilaan huoltajiin. Ensiavun antaa terveydenhoitaja tai opettaja. Lääkärin hoitoa vaativa ensiapu annetaan oman alueen terveysasemalla.

**Koululääkäri**

Puistokadun päiväkotikoulun koululääkärinä toimi Liina Yliheikkilä. Koululääkärin vastaanotto on 1-2 x kuukaudessa tiistai aamupäivän ajan. Ajanvaraus terveydenhoitajan kautta.

1. Oppilashuoltopalvelujen kohdentaminen

**Yhteisöllistä oppilashuoltoa** toteuttavat koulun ja päiväkodin henkilökunta, oppilashuollon työntekijät, vanhemmat ja muut yhteistyötahot yhdessä. Koko henkilökunta on vastuussa yhteisön hyvinvoinnista. Kaikki koulussa ja päiväkodissa työskentelevät aikuiset ovat mukana turvallista ja hyvinvoivaa yhteisöä rakentamassa.

Oppilashuollon tavoitteena on tukea oppilaan oppimista ja hyvinvointia sekä huolehtia opiskeluympäristön turvallisuudesta. Oppilas saa tarvittaessa tukea kuraattorilta, psykologilta, terveydenhoitajalta, lääkäriltä tai oppilashuollon sairaanhoitajalta, joiden puoleen voi maksutta ja luottamuksellisesti kääntyä. Oppilashuollon toimijat työskentelevät tarvittaessa yhdessä sekä tekevät yhteistyötä muiden lasten ja nuorten palveluja tarjoavien tahojen kanssa. Koulun ja vanhempainyhdisys Puistokoulun Tuki ry:n yhteistyö on tiivistä.

**Kuraattori** tukee oppilasta silloin, kun kaveri- tai perhesuhteissa on huolia, oppilas kokee yksinäisyyttä, koulunkäynti ei suju, poissaoloja kertyy paljon tai elämässä tapahtuu muutoksia, jotka vaikuttavat oppilaan hyvinvointiin. Vanhemmuuden haasteissa voit olla yhteydessä kuraattoriin.

**Psykologi** tukee oppilasta silloin, kun mielialaan, käyttäytymiseen tai kehitykseen liittyvät asiat huolestuttavat. Psykologi arvioi oppimisvaikeuksia ja suunnittelee tukitoimia yhteistyössä oppilaan, huoltajien ja opettajien kanssa.

*Kuraattori ja psykologi tarjoavat kerran kuussa konsultaatiotunnin* (samana maanantaina kuin on OHR). Konsultaatioajat on aikataulutettu lukuvuodeksi luokka-asteittain. Konsultaatio koskee opettajia, erityisopettajia ja koulunkäynnin ohjaajia. Näiden aikojen lisäksi voi tarvittaessa sopia erillisiä konsultaatioaikoja.

**Oppilashuollon sairaanhoitaja** tukee alle 18-vuotiasta ja hänen perhettään päihteisiin ja mielen hyvinvointiin liittyvissä huolissa.

**Laaja-alainen erityisopettaja** työskentelee kaikissa luokissa. Yksi erityisopettajista vastaa 1.-2. luokkien ja joustavan tuen luokan erityisopetuksesta. Yksi erityisopettaja vastaa oman luokanopettajan(4b) tehtävän lisäksi 6h/vko 5a ja 5b luokan erityisopetuksesta. Yksi erityisopettaja vastaa 24h/vko 2, 3, 4 ja 6.luokkien laaja-alaisesta erityisopetuksesta. Laaja-alainen erityisopetus on yleisopetusta tukevaa, yksilöllistä opetusta, jonka tarkoituksena on auttaa oppilasta menestymään koulussa omien edellytystensä mukaisesti. **Varhaiskasvatuksen erityisopettaja (veo)** työskentelee päiväkodin esiopetusryhmässä sekä muissa päiväkotiryhmissä. Tarvittaessa VEO konsultoi oppilashuollon koulukuraattoria ja/tai -psykologia.

**Yksilökohtainen oppilashuolto**työ käynnistyy, jos huoli oppilaan oppimisesta tai hyvinvoinnista herää oppilaalla, huoltajilla tai koulun henkilökunnalla. Tällöin lasta opettavat opettajat kutsuvat kokoon monialaisen oppilashuoltoryhmän, jonka kokoonpanosta he päättävät yhdessä. Yhteistyössä sovitaan myös yhteydenpidosta huoltajiin. Opettaja tai erityisopettaja tekee muistion monialaisen oppilashuoltoryhmän kokoontumisesta Wilmaan.

Oppilashuoltopalvelujen kohdentamiseksi koulussamme tarkastellaan vuosittain laajojen terveystarkastusten (5.lk) antamaa tietoa ja 5. luokalla tehtyä Move –mittausta.

1. Yhteisöllinen oppilashuolto
   1. Oppilashuoltoryhmät

**Yhteisöllinen (koulukohtainen) oppilashuoltoryhmä**

Puistokadun päiväkotikoulun oppilashuoltoryhmän muodostavat rehtori Antti Tikkanen (puheenjohtaja), erityisopettaja Jonna Salminen, erityisopettaja Hanna Walden, erityisopettaja Iiro Eira, koulupsykologi Iina Peltomaa, koulukuraattori Elina Korhonen, kouluterveydenhoitaja Ulla Kärkkäinen ja luokanopettajajäsen Marjut Turunen/ to. Miska Knuuttila. Esiopetuksen oppilashuoltotyöstä vastaa päiväkodin johtaja Elina Moisio yhteistyössä esiopetuksen henkilöstön ja eri yhteistahojen kanssa.

Syyslukukauden tapaamisajat:

22.8.

12.9.

24.10.

21.11.

12.12.

Kevätlukukauden tapaamisajat:

16.1.

20.2.

20.3.

17.4.

22.5.

Esiopetuksen oppilashuoltoryhmän ennakolta sovitut tapaamisajat syyslukukaudella:

2 kertaa

Kevätlukukaudella: 2 kertaa

Aikaa käytetään tarpeen mukaan myös koulukuraattorin ja koulupsykologin konsultointeihin, joihin on aikataulutettu oma tunti henkilökunnan kalenteriin.

**Monialaisen yksilökohtaisen oppilashuoltoryhmän** kokoontuessa yhteiset asiat kirjataan Wilman muistioon (oppilashuoltokertomus).

**Yhteisöllinen (laajennettu) oppilashuoltoryhmä**

Yhteisöllinen oppilashuoltoryhmä kokoontuu Lehmus-luokassa kolme kertaa lukuvuodessa maanantaisin klo 14.15-15.15.

Syyslukukaudella: 21. marraskuuta aiheena Palvelutarpeen arviointitiimin toiminta Jyväskylässä (Elina kuraattori varmistaa)

Kevätlukukaudella: 16.1.2023 Puistokoulu Tuki + oppilaskunta + move Ulla,

17.4.2023 aihe xxx.

Yhteisölliseen oppilashuoltoryhmäämme kuuluvat:  
  
rehtori Antti Tikkanen(pj.)  
päiväkodin johtaja Elina Moisio

Puistokoulun Tuki ry puheenjohtaja Meri Parikka  
päiväkodin eskareiden vanhempien edustaja xxx

erityisopettaja Jonna Salminen

erityisopettaja Hanna Walden 8.8.-31.12.2022

erityisopettaja Iiro Eira  
varhaiskasvatuksen erityisopettaja Marita Jaatinen  
luokanopettaja, oppilaskuntavastaava Marjut Turunen/Miska Knuuttila  
oppilaskunnan edustaja(t)  
Jälkkärin vastuuohjaaja Minna Tomminen   
kouluterveydenhoitaja Ulla Kärkkäinen  
koulukuraattori Elina Korhonen  
koulupsykologi Iina Peltomaa  
Jyväskylän seurakunnan edustaja Kirsi-Marja Piippanen

Kylän Kattauksen edustaja, ruokapalveluvastaava Kirsi Kakkonen, Kati Konttinen

Lastensuojelun avohuolto, sosiaalityöntekijä Tiina Iivanainen

Ulla Puusaari Mäki-Matin ja Nisulan päiväkodin johtaja

Suvi Schuurman, päiväkodin johtaja, English Playschool

Minna Ahoniska, Nisulan päiväkoti

Tiina Tuukkanen, perhekeskustyöntekijä, varhaisen tuen palvelut

Hanna Halttunen Fabriikki päiväkoti

Johanna Pajunen Tapiolan päiväkodin johtaja

Lammastarha päiväkoti

* 1. Koulun ja päiväkodin käyttämiä hyvinvointia tukevia toimintaohjelmia

Koulun käyttämiä kouluhyvinvointia tukevia toimintaohjelmia ovat Kiva-koulu Kiusaamisen vastainen toimintamalli ja hyvinvointi Jyväskylässä sekä Yhteispeli.

**KiVa-koulu**

Oppilaiden kiusaamisen vastainen työ näkyy tunnetaitotunteina, joita pidetään n. kerran viikossassa kaikissa luokissa. Tunneilla käsitellään kaveruutta, tunnetaitoja, erilaisuuden hyväksymistä ja sietämistä, kiusaamistilan-teiden syntymistä, rooleja kiusaamistilanteissa ja keinoja kiusaamisen ehkäisemiseksi ja lopettamiseksi.

Koulumme uusi (8/2022) Hyvinvointiyhdyshenkilö jalkauttaa kaupungin hyvinvoinnin vuosikelloa sekä uutta kiusaamiseen puuttumiseen rakennettua toimintamallia.  
  
Mikäli huoli kiusaamisasioista kasvaa suureksi, voi kuka tahansa oppilas, opettaja tai vanhempi ottaa yhteyttä tiimiin. Yhdessä pohdimme sopivia keinoja asioiden ratkaisemiseksi. Koulukiusaamistapauksissa työpari KiVa-tiimistä haastattelee kaikki asianomaiset ja tekee kiusaajien kanssa sopimuksen asian kuntoon saattamiseksi. 1-2 viikon seuranta-ajan jälkeen on uusi tapaaminen, jonka jälkeen tiimiläiset soittavat asianomaisten oppilaiden koteihin, ja kertovat asiasta.

Kiva-tiimin muodostavat lukuvuonna 2022 – 23 koulunkäynnin ohjaaja Tomi Liukkonen ja erityisopettaja/luokanopettaja Tiina Juusola.

**Yhteispeli**

Yhteispeli on käytännöllisten toimintatapojen kokonaisuus lasten tunne- ja vuorovaikutustaitojen tukemiseksi. Se sisältää johdonmukaisia ja koulun arkeen sopivia keinoja koulun aikuisille. Yhteispeli on erityisesti toiminnassa 1.-3.-luokilla, mutta käytänteet ja toimintatavat leviävät vähitellen myös ylemmille luokille.

**LäksyHelppi**

LäksyHelppi tarjoaa koulun jälkeen apua kotitehtävien kanssa. Vapaaehtoiset ohjaajat auttavat läksyjenteossa. Läksykerhossa jutellaan ja vietetään aikaa yhdessä. Läksyhelpissä keskitytään koulutuntien jälkeen läksyjen tekoon. LäksyHelpin ohjaajat auttavat esimerkiksi silloin, kun koulutehtävät tuntuvat hankalilta, eivätkä omat vanhemmat pysty auttamaan. LäksyHelpissä voi miettiä kotitehtävien sisältöä yhdessä ohjaajien kanssa. Ohjaajat myös kuuntelevat huolia ja kannustavat, jos koulunkäynti tuntuu vaikealta. Läksyjenteon lomassa vietetään aikaa yhdessä, pelataan pelejä ja jutellaan.

**Läksyhelpin ajankohta syyslukukaudella 2022 luokille 3 – 6 on vielä auki.** Pienemmät 1. – 2.-luokkalaiset saavat apua Jälkkärin aikuisilta.

**Eskarin arki**

Päiväkodissa on käytössä Eskarin Arki-ohjelma, jonka tarkoituksena on helpottaa havaintojen tekemistä, arviointia ja tavoitteiden asettelua esiopetuksen arjessa. Materiaalin avulla on mahdollista tunnistaa oppimisvalmiuksien varhaiset riskit ja löytää kullekin lapselle yksilölliset tukitoimet esiopetuksen arkeen.

Eskariopettajat vastaavat lasten havainnoista ja arvioinnista.

**KeSy**

Esiopetuksessa on käytössä **KeSy-keskustelut**. KeSy on pelimuotoon muokattu kommunikaatioväline jonka avulla oppilas ilmaisee oppimiseen, hyvinvointiin ja toimintakykyyn liittyviä ajatuksiaan, kokemuksiaan ja tuntemuksiaan. KeSyn avulla esikoululainen pääsee aktiivisesti vaikuttamaan esiopetuksen suunnittelu- ja arviointiprosesseihin.

**Terveystarkastukset**

Koululaiset kutsutaan terveydenhoitajan ja koululääkärin tekemään laajaan terveystarkastukseen eri ajankohtina 1. ja 5. lk:lla. Muilla luokka-asteilla oppilaat kutsutaan terveydenhoitajan tekemään määräaikaistarkastukseen, jotka pyritään tekemään vuosittain. Kouluterveydenhuollon toimijoiden tehtävänä on selvittää tarkastuksista poisjäävien tuen tarve esim. yhteydenottona perheeseen tai muiden oppilashuolloin toimijoiden kanssa.

Terveystapaamisten sisältö vaihtelee eri ikäkausien ja yksilöllisten tarpeiden mukaan. Tapaamisista ilmoitetaan oppilaille sekä kotiin etukäteen ja vanhemmat ovat niihin aina tervetulleita mukaan. Tarkastuksista lähetetään oppilaan mukana kirjallinen palaute kotiin. Rokotukset tehostetaan tarpeen mukaan.

Laajojen terveystarkastusten jälkeen terveydenhoitaja kokoaa luokkayhteenvedon, jonka kolme tärkeintä aisaa käsitellään yhteisöllisessä oppilashuoltoryhmässä. Tämä ohjaa työryhmän työtä ko.luokan tai luokkatason kohdalla.

Valtakunnallinen kouluterveyskysely tehdään 5. ja 8 –luokkalaisille joka toinen vuosi. Seuraavan kerran keväällä 2023.

Eskareiden kouluuntulotarkastukset toteutetaan alkaen kesäkuussa.

**Liikkuva koulu**

Koulumme on mukana Liikkuva koulu – hankkeessa, jonka tavoitteena on aktiivisempi ja viihtyisämpi koulupäivä. Välkkävaksit (oppilaita 4.-6. luokilta) vetävät ja ohjaavat pienten välituntitoimintaa. **Päiväkoti osallistui PIILo-tutkimukseen lukuvuonna 2020-21. Tutkimuksessa havainnoidaan varhaiskasvatusikäisten lasten liikkumista ja hyvinvointia. Tutkimuksen tuloksia hyödynnetään fyysisen aktiivisuuden lisäämiseen varhaiskasvatuksessa.**

**Koulun kerhot ja Jälkkäri**

Puistokadun päiväkotikoulun kerhoja ovat lukuvuonna 2022-23 Bändi-kerho eskarit-6. luokkalaisille, Shakkikerho 1-6. luokkalaisille, Käsityökerho 1.-6.luokkalaisille, Koodauskerho 3.-6.luokkalaisille, Aamuliikkujat-kerho 1-2.luokkalaisille ja Liikuntakerho 1.-3.luokkalaisille. Talossa toimii monia koulun ulkopuolisten tahojen järjestämiä kerhoja ilta-aikaan.

Kerhotoimintaa koordinoi lukuvuonna 2022-23 kerhovastaava oppisopimus koulukäynninohjaaja Akseli Uotinen

Talon oma Joustava iltapäivätoiminta tarjoaa oppilaille iltapäivätoimintaa.

* 1. **Oppilashuollon kehittämisen painopisteet tulevalle toimintavuodelle**

Panostetaan yhteistyöhön vanhempien kanssa kasvatuskumppanuus-ajatuksen suunnassa. Luokissa puututaan orastaviin pulmiin ja luokka- sekä kouluyhteisön ilmiöihin aktiivisesti ja suunnitelmallisesti. Toteutetaan joustavia opetusjärjestelyjä 5-8 –vuotiaille perjantaisin. Vahvistetaan yhteistyötä esiopetuksen kanssa Reittikartan (Eskarista epulle) mukaisesti. Jatketaan kummitoimintaa. Lisätään oppilaiden osallisuusmahdollisuuksia oppilasopas-, koulukirjastoapulais-, välkkäri- ja Puutarhan siivousapulaistoiminnan kautta.

* 1. **Turvallisuus**

Talon pihamaa on turvallinen ja viihtyisä ja siellä on paljon tekemistä eri-ikäisille oppilaille. Välituntien turvallisuutta on lisätty myös lisäämällä välituntivalvojia; paikalla on aina yhdestä kahteen opettajaa sekä ohjaajia.

Koulun järjestyssäännöt on päivitetty syksyllä 2020. Sääntöjen noudattamista valvotaan turvallisuusnäkökulma huomioiden. Päiväkodin pihasäännöt on myös päivitetty syksyllä 2020 piharemontin valmistumisen yhteydessä.

Oppitunneilla, joilla turvallisuusriski on tavanomaista suurempi, pyritään käyttämään koulunkäynnin ohjaajan apua. Esiopetusryhmässä työskentelee tarvittaessa myös erityisavustaja.

Koulun retkistä laaditaan ennakkoon suunnitelma, jonka rehtori tarkastaa ja hyväksyy.

Päiväkodin johtaja on hyväksynyt allekirjoituksellaan päiväkodin käyttämät retkikohteet, jotka on merkitty retkikarttaan. Toiminta äkillisissä kriiseissä , uhka- ja vaaratilanteissa on kuvattu yksityiskohtaisesti sähköisessä APUA- mapissa.

Päiväkodin toimintaohje lapsen katoamistilanteessa on päivitetty syksyllä 2021.

Talon henkilökunta koulutetaan uuden kiinteistön turva-asioihin turvakävelyllä. KoVa-henkilöt suorittavat turvakierroksen päivittäin, minkä yhteydessä pyritään huomioimaan tilojen mahdolliset vauriot, joiden korjauksiin ryhdytään viipymättä.

Terveydenhoitaja on koululla maanantaisin ja tiistaisin sekä parittomien viikkojen keskiviikkona, muina päivinä ensiapua antavat talon aikuiset ja tarvittaessa oppilas toimitetaan terveysasemalle. Kaikkien talon aikuisten hätäensiapukoulutus päivitetään lukuvuoden aikana.

Ensiapukaapit löytyvät; teknisen työn luokasta, vanhan puolen monisteluokasta ja uuden puolen WC:stä. Niistä löytyy välineistöä mm. haavojen hoitoon. Kylmäpakkauksia, esim. väli- ja liikuntatunneilla syntyneiden vammojen hoitoon, säilytetään pienen kopiokonehuoneen pakastimessa. Koulunkäynnin ohjaaja Sanna Turpeinen vastaa ensiapuvälineiden päivityksistä ja täydennyksistä.

Lääkinnällistä hoitoa tarvitseville oppilaille on laadittu lääkehoitosuunnitelma yhdessä huoltajien kanssa. Suunnitelmat säilytetään rehtorin arkistossa, lukitussa kaapissa. Lääkehoitosuunnitelmat päivitetään huoltajien kanssa lukuvuoden alussa. Diabeetikko-oppilaille pyritään järjestämään oppitunneille ja retkille mukaan koulunkäynnin ohjaaja. Diabeetikkojen vastuuohjaajana toimivat Tiina Rajala ja Minna Tomminen. Jokaisen luokkatason nimetty ohjaaja päivittää luokkatason lääkehoitosopimukset.

Päiväkodilla lapsen lääkehoidosta sovitaan vanhempien kanssa palvelusopimuksen erillisellä liitteellä. Lääkitystä tarvitsevalle lapselle otetaan käyttöön lomake, mihin päivittäiset lääkehoidon toimenpiteet kirjataan. Lomake säilytetään lapsiryhmässä palvelusopimuksen liitteenä.

1. **Yksilökohtaisen oppilashuollon järjestäminen**
2. Aikojen varaaminen oppilaspalavereihin ja työnjako

Mikäli nousee huoli oppimiseen tai hyvinvointiin liittyen oppilas, huoltaja, luokanopettaja , erityisopettaja, koulun henkilökunta, koulukuraattori, koulupsykologi tai terveydenhoitaja voi olla aloitteen tekijänä monialaiselle yhteistyölle. Jos huoli nousee työntekijällä, tämä keskustelee ennakkoon huoltajan kanssa oppilaan koulunkäynnin tilanteesta. Tarvittaessa kutsutaan monialainen asiantuntijaryhmä l. monialainen työryhmä koolle. Siihen osallistuvat henkilöt määräytyvät oppilaan problematiikasta riippuen. Tapaamisessa oppilashuoltokertomukseen kirjataan työntekijöiden työnjako ja seuranta.

Ryhmä sopii, kuka huolehtii koululaisen asioiden jatkoseurannasta ja mahdollisesta seurantapalaverista. Oppilashuoltokertomuksen seurantamerkinnöistä huolehtii kukin asiantuntijaryhmän jäsen. Oppilashuoltokertomus siirtyy tarvittaessa oppilaan mukana seuraavaan oppilaitokseen läpi koko koulupolun.

Näin toimitaan myös esiopetuksessa.

1. Oppilashuollon tuki kurinpitorangaistuksen tai opetukseen osallistumisen epäämisen yhteydessä

Oppilashuollon tuki vakavan kurinpitorangaistuksen tai opetukseen osallistumisen epäämisen yhteydessä hoidetaan Puistokadun päiväkotikoulussa tapauskohtaisesti moniammatillisessa oppilashuoltoryhmässä.

Kaupungin ohjeet Toimintaohjeet koulujen häiriö- ja uhkatilanteisiin (**liite**)

1. Oppilashuoltokertomusten säilytyspaikka

Oppilashuoltokertomukset, jotka on tehty ennen syksyä 2015 säilytetään esikoulun ja koulun yhteisessä arkistossa erillisessä Oppilashuolto-kansiossa lukollisessa kaapissa rehtorin huoneessa. Syksystä 2015 oppilashuoltokertomukset on tehty ja tallennettu Wilmaan muistio-otsikolla “Huoli oppilaan asioista”.

Syksyllä 2022 oppilashuoltokansiot säilytetään talon henkilökunnan Teams kansiossa OHR 2022 ja rehtorin kansliassa kansiossa.

Koulun rekisterin ylläpidosta vastaa rehtori Antti Tikkanen. Eskareiden paperit arkistoidaan toimintavuoden aikana päiväkodin johtajan huoneeseen lukolliseen kaappiin.

1. Oppilashuollon palveluista tiedottaminen oppilaille ja huoltajille

Oppilashuollon palveluista tiedotetaan koulun verkkosivuilla ja vanhempainilloissa.

1. **Suunnitelman laadinta ja seuraaminen**
2. Oppilaiden ja vanhempien osallisuus yhteisöllisessä oppilashuollossa

Oppilaat osallistuvat yhteisölliseen oppilashuoltoon mm. oppilaskuntatoiminnan kautta.

Oppilaskuntatoiminta on tärkeä osa Puistokadun päiväkotikoulun yhteisöä. Sen tavoitteena on kehittää oppilaiden valmiuksia toimia omien ryhmiensä edustajina ja harjaannuttaa neuvotteluun perustuvaan yhteistoimintaan. Oppilaskuntatoiminnan tehtävänä on ohjata oppilaat keskinäiseen yhteistyöhön ja pyrkiä kehittämään oppilaiden osallistumismahdollisuuksia koulutyön suunnitteluun ja toteuttamiseen. Lisäksi oppilaskuntatoiminta tukee oppilaiden vastuunottoa yhteisten asioiden hoitamisessa.

Oppilaskunta kokoontuu noin kerran kuussa. Koollekutsujana ovat oppilaskunnan puheenjohtaja ja sihteeri. Kokouksista ilmoitetaan oppilaskunnan ilmoitustaululla. Oppilaskuntatoiminnan suunnittelusta, päätöksenteosta ja yhteistoiminnasta vastaa oppilaskunnan hallitus, johon kuuluvat yleensä viidensien ja kuudensien luokkien edustajat

Koulussamme on 1.-3.-luokilla kummiluokka; eppujen kummeja ovat 4.luokkalaiset, kakkosten kummeja ovat 5.-luokkalaiset ja vastaavasti kolmosten kummeja ovat 6.luokkalaiset. Ajatuksena on myös, että kolmoset toimisivat jo eskareiden kummeina, jolloin pikkuhiljaa kevään aikana tutustumista voisi tapahtua ja eskareiden tullessa kouluun kummi olisi jo odottamassa.

Ystävyysluokkatoimintaa aktivoidaan toimintavuoden aikana. Koululuokat ja päiväkotiryhmät suunnittelevat ja toteuttavat yhteisiä toimintatuokioita.

Talossamme toimii aktiivinen vanhempainyhdistys Puistokoulun Tuki ry. Yhdistys tukee koulutyötä järjestämällä erilaisia tapahtumia yhdessä vanhempien, luokkien ja päiväkodin ryhmien kanssa.

Oppilaat ja vanhemmat ovat osallistuneet koulun järjestyssääntöjen laadintaan hyväksymällä uudet järjestyssäännöt oppilaskunnan ja vanhempainyhdistyksen kokouksissa syksyllä 2018.

1. Seuranta ja arviointi

Oppilashuoltosuunnitelman toteutumista seurataan jatkuvasti lukuvuoden aikana. Oppilashuoltoryhmä arvioi lukuvuoden lopussa suunnitelman toteutumista ja toimivuutta sekä keskustelee mahdollisista kehittämistarpeista.

LIITTEET

Järjestyssäännöt <https://peda.net/jyvaskyla/jarjestyssaannot>

Suunnitelma oppilaiden suojaamiseksi väkivallalta, kiusaamiselta ja häirinnältä

Poissaolojen seuraaminen ja puuttuminen poissaoloihin

Suunnitelma toiminnasta äkillisissä kriiseissä

Suunnitelma puuttumisesta päihteisiin ja ehkäisevän päihdetyön malli

Toimintaohjeet koululla päihteiden ja tupakkatuotteiden epäillyn käytön yhteydessä

Koulun puuttumisen malli tupakkatuotteisiin



Reittikartta eskarista epulle : <https://peda.net/jyvaskyla/poske/yhtenainenopinpolku>

APUA-mappi: Lasten turvallisuusohje

**toimintaohjeet päihde yms. tapauksissa.**

****

** **